Referat fra

DH Aalborg Bestyrelsesmøde den 19. august 2015

kl. 19.00 – ca. 21.30

”Trekanten” Sebbersundvej 2a, 9220 Aalborg SØ

Til stede: Ulla Ringgren Nielsen, Scleroseforeningen, Asghar Azizi, Scleroseforeningen, Steffen Winther, Dansk Blindesamfund, Agnete Møller Eriksen, Hjernesagen, Palle Brøndum, PTU, Birthe Hvolbæk, Diabetesforeningen, Anders Hind, LEV, Christel Siverts, Høreforeningen, Dorte Hinzmann, Diabetesforeningen og Christian Sørensen, DHF.

1. **Velkomst ved formanden
Foredragsholder fra Tilsyn Nord har meldt afbud grundet sygdom**
2. **Valg af ordstyrer
Palle Brøndum**
3. **Valg af referent
Dorte Hinzmann**
4. **Godkendelse af dagsordenen
Punkt 7 b og d fjernes, projektgruppen findes ikke mere**
5. **Økonomi
Asghar orienterede, vi har en god økonomi, som vi kan se af det fremsendte materiale – økonomi godkendt**
6. **Evaluering Forårsmessen 2015 i Aalborg Kultur- og Kongrescenter
Det var første gang DH var på messen, der var ikke mange besøgende på standen, men der var nogle få som viste interesse, så Birthe synes, at det var godt, at vi deltog. FU har evalueret og synes, at det kan være spændende at være med igen med lidt andre tiltag. Forslag fra Anders om en stor fælles stand med alle foreninger, det skal tages op på et senere møde, det skal også tages op i de enkelte foreningers bestyrelse. Placeringen af standen er vigtig. Bestyrelsen bakker op om at bruge penge til den store stand i kælderen, hvis det bliver aktuelt.**
7. **Status projektgrupperne**
	1. **Dobbeltminoriteter
	Asghar orienterede: Har lige haft mangfoldighedsdag i Karolinelund, men vejret var ikke med os, så der var ikke så mange besøgende.
	Har møde i netværket 3. september, Stig Langvad har sagt, at, at netværket skal søge penge og sende ansøgning til ham, så vil han hjælpe til at få fondsmidler, i den udstrækning han kan. ADHD har sagt, at de gerne vil være med i netværket. På Temadag Lighed og Sundhed blev der aftalt et møde med Idrætsforeningen for handicappede i Aalborg Kommune om, at de skulle prøve at lave noget sammen.**
	2. **Facebook
	punktet udgår**
	3. **Aktion
	Ulla orienterede: Næste mission er obs på budgetforhandlinger – holde et vågent øje med, hvad der sker. I morgen skal Ulla til 1. budgetforslag, hvor borgmesteren fremlægger budgettet. Anders vil gerne have adskilt økonomien i Ældre og Handicap. Det er svært at gennemskue, når der sker forskydninger i budgettet. Palle fortalte, at det har været bragt op tidligere, men det vil kommunen ikke.
	Blev kontaktet af Nordjyske under valget, hun udtalte, at det var vigtigt omkring lighed i sundhed, men det kom ikke med i artiklen.
	Blev kontaktet af en kvinde ang. for få handicappladser nær Nordkraft, der har også været en artikel i Nordjyske vedr. denne problematik.
	På P4 udtalte hun sig også om tilgængelighed til valgsteder.
	DBS har kontaktet Thomas Krarup for at få handicapkørsel til blinde.**
	4. **Viden
	punktet udgår**
	5. **Kendskab til DH Aalborg
	Fik lavet en folder om DH Aalborg til Forårsmessen, den kan nemt opdateres, så den kan holdes up to date. Foreslog at den bliver rundsendt til bestyrelsen.**
8. **Bestyrelsesmedlemmernes ønsker om oplæg til fremtidige bestyrelsesmøder
Ulla orienterer: Tilsyn Nord kommer på et andet tidspunkt**

**Dorte fortalte om artikel i Dit Blad, hvor Diabetesforeningen har sendt et brev til Jan Nielsen og Thomas Krarup og klaget over, at Dit Blad bringer en annonce, hvor en kunde anpriser et produkt og fortæller, at vedkommende er blevet helbredt for sin diabetes. Ulla sidder i redaktionsudvalget og har ageret på henvendelsen. DH bestyrelse bakker op om de tiltag, som Ulla har foretaget i den sammenhæng.**

1. **Gensidig orientering
Anders orienterer om formandsnetværkets Temadag om Retssikkerhed i Brovst, DH betaler gebyr for bestyrelsesmedlemmer, men ikke kørsel. FU får betalt gebyr og kørsel, samkørsel er vigtigt. Asghar koordinerer samkørsel, så deltagere skal kontakte Asghar på mail.
Cristel: Hvordan kan vi komme ud til folk, bibliotekerne rundsender ikke opslag længere. Det er efterhånden svært at få opslag op i mange butikker. Det kan måske tages op i Handicaprådet, så vi kan få det rundt med bibliotekerne.
Måske ville det være godt med en erfaringsudveksling om hvad man kan gøre. Vi skal have en resurseperson ud, Dorte foreslår Michael fra Vejgaard Avisen**
2. **Orientering fra formanden
 I Handicaprådet har de kæmpet for at deltage i dialogmøder mellem ÆldreHandicapforvaltningen og handicaporganisationerne, det har de nu fået lov til.**
3. **Eventuelt
 ingen bemærkninger**

***referent Dorte Hinzmann 23. august 2015***